Pengene fortsetter å renne inn for Jo Nesbø
2014 var et godt år for forfatteren som på ingen måte hviler på laurbærene. Forfatteren har allerede gitt ut to kriminalromaner i år, men inntektene herfra vil synes først på neste års regnskap. Regnskapet for 2014 har nå kommet, og det viser solide tall for forfatteren. De ordinære driftsinntektene driftsinntektene gikk riktignok ned med snaut 6,9 millioner, fra 25,2 millioner i 2013 til 18,3 millioner i 2014. Til gjengjeld økte avkastningen på finansinvesteringer fra 822.000 til 3,5 millioner. Det ga et årsresultat etter skatt på nesten 14,3 millioner i fjor mot 18 millioner i 2013. Som i 2013 har ikke Nesbø hevet utbytte, og han tar heller ikke ut lønn. I stedet pløyer forfatteren overskuddet tilbake i firmaet som ved inngangen til 2015 hadden bokført egenkapital på 95,7 millioner – mot 81,4 millioner i 2013. Driftsinntektene gikk altså ned med 6,9 millioner, men egenkapitalen økte likevel med 14,3 millioner. Selskapet til Jo Nesbø betaler verken lønn, utbytte til aksjonærene eller har noen rentebærende gjeld. Selskapet hadde også en urealisert finansgevinst på 12,6 millioner.
Jo Nesbø øker egenkapitalen, selv om driftsinntektene går ned. ned.